**ΕΙΔΗ ΠΕΡΙΛΗΠΤΙΚΩΝ ΚΕΙΜΕΝΩΝ**

|  |  |  |
| --- | --- | --- |
| **Α) ΑΠΛΗ ΠΥΚΝΩΣΗ**  **ΜΕΡΟΥΣ ΤΟΥ ΚΕΙΜΕΝΟΥ** | **Β) ΠΕΡΙΛΗΨΗ ΜΕ ΕΣΤΙΑΣΗ** | **Γ) ΠΛΗΡΟΦΟΡΙΑΚΗ ΠΕΡΙΛΗΨΗ**  **ΟΛΟΥ ΤΟΥ ΚΕΙΜΕΝΟΥ** |
| **Απόδοση ενός συγκεκριμέ-**  **νου μέρους του κειμένου** (π.χ. της τρίτης παραγρά-  φου), **χωρίς αναφορά στον συγγραφέα ή στο κείμενο**.(μπορούμε να αρχίζουμε με την φράση: «Στο συγκεκριμένο χωρίο ο συγγραφέας αναφέρει ότι… ή Στο συγκεκριμένο χωρίο γίνεται αναφορά στο …). | Απόδοση των απόψεων του συγγραφέα για **συγκεκριμένο θέμα** που παρουσιάζεται στο κείμενο. | Απόδοση του περιεχομένου **όλο**υ **το**υ **κειμένο**υ **με αναφορά στον συγγραφέα ή στο κείμενο. (**ξεκινάμε με τη φράση : Το κείμενο ή ο συγγραφέας αναφέρεται …) |

***Α) Βήματα για την απλή πύκνωση μέρους του κειμένου***

1. Διαβάζουμε το συγκεκριμένο χωρίο για να διακρίνουμε το θέμα και τις επιμέρους ιδέες που το πλαισιώνουν.
2. Κρατάμε σημειώσεις, δηλαδή υπογραμμίζουμε λέξεις ή φράσεις που πιστεύουμε ότι κρύβουν το θέμα της και τις επιμέρους ιδέες.
3. Δίνουμε ένα σύντομο πλαγιότιτλο και σημειώνουμε μία ή δύο ή περισσότερες ιδέες, που αντιστοιχούν σε χωρία της κάθε παραγράφου και αιτιολογούν, τεκμηριώνουν ή συμπληρώνουν τον πλαγιότιτλο. Αν οι παράγραφοι είναι πολύ μεγάλοι τις χωρίζω σε τμήματα και δίνω σε κάθε τμήμα έναν σύντομο πλαγιότιτλο.
4. Αφού έχουμε συγκεντρώσει το υλικό μας, είμαστε έτοιμοι να προχωρήσουμε στην καταγραφή της περίληψης, προσέχοντας να ακολουθούμε:

* Την πορεία του κειμένου
* Δεν αντιγράφουμε το κείμενο, αλλά αποδίδουμε τα νοήματά του με το δικό μας λιτό και πυκνό τρόπο.
* Αξιοποιούμε τον πλαγιότιτλο και τις σημειώσεις που κρατήσαμε συνδέοντας τις με τις κατάλληλες διαρθρωτικές λέξεις ή φράσεις, χωρίς να αλλοιώνουμε το νόημα του κειμένου.

1. Διαβάζουμε το κείμενό μας και ελέγχουμε :

* Αν αποδώσαμε σωστά (χωρίς ορθογραφικά ή εκφραστικά ) λάθη και με σαφήνεια το περιεχόμενο του αρχικού κειμένου
* Αν υπάρχει συνοχή στο κείμενό μας.

**ΤΥΠΟΣ ΕΡΩΤΗΣΗΣ:** Να γράψετε ένα κείμενο (π.χ. 60-70 λέξεων) που θα αποδίδετε περιληπτικά τις τρεις τελευταίες παραγράφους του κειμένου. **Ή**

Να γράψετε ένα κείμενο (60-70 λέξεων) με το οποίο θα ενημερώνετε την τάξη σας σχετικά με το περιεχόμενο των τριών τελευταίων παραγράφων του κειμένου.(ΠΡΟΣΟΧΗ επειδή πρόκειται για ΟΜΙΛΙΑ ξεκινάμε με προσφώνηση: Αγαπητοί συμμαθητές,…)

**Β) Βήματα για την σύνθεση περίληψης με εστίαση**

1. Εντοπίζουμε στο κείμενο τα χωρία που περιέχουν τις απόψεις του συγγραφέα για το συγκεκριμένο θέμα.

2. Στην συνέχεια ακολουθούμε τα βήματα της ενότητας Α) Βήματα για την απλή πύκνωση μέρους του κειμένου.

**ΤΥΠΟΣ ΕΡΩΤΗΣΗΣ**: Να αποδώσετε περιληπτικά σε 70 περίπου λέξεις τις απόψεις του αρθρογράφου σχετικά π.χ. με τους κινδύνους της τηλεργασίας και τις προϋποθέσεις για την σωστή αξιοποίησή της.

**Γ) Βήματα για την σύνθεση πληροφορικής περίληψης όλου του κειμένου**

**1.** Εντοπίζουμε το θέμα, τη βασική ιδέα , το είδος του κειμένου(άρθρο, δοκίμιο, ομιλία,…)και την ιδιότητα του συντάκτη (αρθρογράφος, πανεπιστημιακός, καλλιτέχνης, πολιτικός,…).

2. Στην συνέχεια ακολουθούμε τα βήματα της ενότητας **Α) Βήματα για την απλή πύκνωση μέρους του κειμένου.**

**Η τεχνική της περίληψης (άρθρου, δοκιμίου, κριτικής...)**

***Γραφή***

Στην αρχή επισημαίνουμε το θεματικό κέντρο του κειμένου και το καταγράφουμε σε μια θεματική πρόταση (ή περίοδο):

**Το κείμενο αναφέρεται (ή αναλύει, προσεγγίζει, διερευνά...)** στις αρνητικές συνέπειες του καταναλωτισμού στις σύγχρονες κοινωνίες.

Επιδιώκουμε να υπάρχει ενότητα λόγου, αλληλουχία νοημάτων και συνοχή. Γι΄αυτό χρησιμοποιούμε τις κατάλληλες λέξεις/φράσεις. Έτσι, μετά την πρώτη περίοδο γράφουμε:

**Ο συγγραφέας επισημαίνει (ή υποστηρίζει, διαπιστώνει, εκτιμά, θεωρεί...)** και καταγράφουμε συνοπτικά το περιεχόμενο της πρώτης παραγράφου.

Συνεχίζουμε με τη λέξη/φράση:

**Παραθέτει (ή καταγράφει, σχολιάζει...)** ... και γράφουμε το περιεχόμενο της επόμενης ή των δύο επόμενων παραγράφων. Συνεχίζουμε με το περιεχόμενο των υπόλοιπων παραγράφων πλην της τελευταίας.

Φτάνοντας στην τελευταία παράγραφο κλείνουμε με τη λέξη:

**Τέλος ( ή καταλήγοντας) ο αρθρογράφος (ή συγγραφέας...) αναφέρει ότι**... και παραθέτουμε συνοπτικά το περιεχόμενό της.

**ΤΥΠΟΣ ΕΡΩΤΗΣΗΣ:** Να παρουσιάσετε το περιεχόμενο του παραπάνω άρθρου σε μια περίληψη 100-110 λέξεων.

**Λεξιλόγιο Περίληψης**

**Ο συγγραφέας/αρθρογράφος/δοκιμιογράφος…:**

* αφορμάται ήαφορμώμενος), π.χ. από μια είδηση, μια άποψη,…
* αναφέρεται στο … , (συνήθως με αυτήν την πρόταση ξεκινάμε την περίληψη ενός ολόκληρου κειμένου),
* παρουσιάζει π.χ. τις αιτίες ή τις συνέπειες ενός προβλήματος…
* διακρίνει π.χ. τις μορφές, τα είδη,…
* περιγράφει π.χ. τους κινδύνους…
* διερωτάται π.χ. όταν θέλει έναν προβληματισμό…
* αναλύει π.χ. όταν εκθέτει με λεπτομέρειες ένα ζήτημα…
* εξηγεί/ διευκρινίζει π.χ. μια άποψη,…
* επισημαίνει π.χ. έναν κίνδυνο..
* υποστηρίζει/διατυπώνει την άποψη/πιστεύει/εκτιμά ότι…
* αμφισβητεί/ αντικρούει/απορρίπτει π.χ. μία άποψη…
* υπαινίσσεται
* συμπεραίνει/ καταλήγει/συνοψίζει (έτσι κλείνουμε συνήθως την περίληψη …)
* προτείνει (όταν διατυπώνει προτάσεις για την επίλυση ενός προβλήματος)
* ελπίζει (όταν εκφράζει αισιοδοξία για την εξέλιξη ενός ζητήματος)